Súradnice: 48°25′18″S 18°56′32″V﻿ / ﻿48,42154°S 18,942339°V﻿ / 48.42154; 18.942339

**Kaštieľ Svätý Anton** označovaný aj ako **Kaštieľ Antol** alebo **Koháriovský kaštieľ** je kaštieľ nachádzajúci sa pod lesom v obci Svätý Anton, neďaleko od Banskej Štiavnice. Je to pomerne dobre zachovaný neskoro barokovo - klasicistický kaštieľ s rozsiahlym anglickým parkom. Od roku 1985 je evidovaný ako národná kultúrna pamiatka a je sprístupnený verejnosti.

Stavba bola postavená v roku 1744 v štýle neskorého baroka.

História
--------

Prvé zmienky o hrade siahajú do 15. storočia, keď obec vlastnili bratia Kazovci. Roku 1415 sa spomína ako menšia opevnená stavba - castellum. Ďalšie zmienky sú až z druhej polovice 16. storočia, keď sa začínala prejavovať hrozba tureckých nájazdov na Slovensko. Na mieste staršieho hradu dal v roku 1744 jeden z príslušníkov rodu Koháriovcov postaviť neskorobarokový jednoposchodový dvojkrídlový kaštieľ v tvare L. O pár rokov neskôr sa ku kaštieľu dostavali dalšie dve krídla tak, aby kaštieľ mal tvar obdĺžnika s nádvorím v sebe.

Interiér
--------

Prevažná časť miestností, sál a chodieb si zachovala pôvodný interiér z obdobia baroka, rokoka a empíru. V priestoroch kaštieľa sú dnes expozície múzea.
Na prvé poschodie sa prichádza z podjazdu hlavného vchodu v severnom krídle reprezentačným schodišťom s kamennými sochami do prijímacích priestorov. Odtiaľ je možné prejsť do spoločensko - reprezentačných miestností alebo na chodby obiehajúce ďalšie tri krídla kaštieľa. Z chodieb osvetlených oknami do nádvoria sú prístupné jednotlivé navzájom prepojené miestnosti. Z obdobia stavby kaštieľa sú aj nástenné maľby nad schodišťom a v kaplnke. V kaštieli sa zachovalo pomerne veľa pôvodne zariadených i neskoršie dopĺňaných miestností, ktoré sú vlastne nábytkovým múzeom a zbierkami rôznych umeleckých predmetov, obrazov, rytín, akých je na Slovensku veľmi málo. V 19. storočí boli niektoré miestnosti ešte zmenené a zariadené podľa vtedajšej módy.

Exteriér
--------

Nádvorie kaštieľa
Poschodový objekt štvorkrídlového pôdorysu s ústredným nádvorím má všetky znaky reprezentačného sídla. Klenutý podjazd s priehľadom do nádvoria vedie na reprezentačné schodište, ktorého architektúru doplnili maliarskymi a sochárskymi dielami odzrkadľujúcimi vplyvy talianskeho a rakúskeho umenia. Z južného traktu kaštieľa vystupuje kaplnka bohato zdobená freskami neskorobarokového iluzionistického priestoru s voľným priehľadom. Kaplnka je zvýraznená aj navonok na priečelí, ktoré ukončuje freska spájajúca cirkevný námet s motívom obrazu donátora. Na prvom poschodí kaštieľa je viacero honosných izieb, ktorých sa len minimálne dotkli neskoršie modernizačné zásahy z 1816 a 1860. Z čias výstavby kaštieľa pochádza aj rokoková kaplnka s bohatou kovanou mrežou, situovaná na rázcestí v dedine, kde sa odbočuje ku kaštieľu.

Pohľad na kaštieľ z diaľky
### Zaujímavosť

O kaštieli sa traduje, že jeho stavba symbolizovala kalendárny rok – má 4 brány (= ročné obdobia), 12 komínov (= mesiacov), 52 izieb (= týždňov), 7 arkád (=dní v týždni) a 365 okien (= dní). Dnes, po prestavbe to však už nie je možné potvrdiť.

Súčasný stav a prístup
----------------------

Od roku 1962 bol sídlom Lesníckeho, drevárskeho a poľovníckeho múzea, špecializovaného celoslovenského múzea s pozoruhodnými zbierkami prírodovednými, historickými i umeleckými. V súčasnosti expozície, umiestnené v kaštieli, podávajú prehľad o dobovom bývaní šľachty (slohový nábytok najmä z 18 - 19. storočia, obrazy a iné), ako aj o vývine lesníctva a poľovníctva na Slovensku. Pozornosť púta aj izba tapetovaná dobovými ilustráciami najmä z francúzskych humoristických časopisov, poľovnícke zbrane a trofeje, lesnícke zariadenia, nástroje a pomôcky a ďalšie exponáty.

Kaštieľ aj areál parku sú prístupné verejnosti.

Zaujímavosti
------------

Kaštieľ obklopuje rozsiahly anglický park so vzácnymi stromami z 18. storočia. Do kompozície parku začlenili rôzne druhy drobnej architektúry, vodopád a jazierko. Je vhodný na romantické prechádzky.

Pri hlavnej ceste pred odbočkou ku kaštieľu sa nachádza kaplnka sv. Jána Nepomuckého. Rokoková štvorcového pôdorysu z rokov 1755 – 1758. Klenba – česká placka, strecha manzardová v priečelí štít a otvorená brána s rokokovými kovanými mrežami, fasáda je členená pilastrami.

Pozri aj
--------

* Zoznam kaštieľov na Slovensku

Referencie
----------

1. ↑   *Zoznam vybraných národných kultúrnych pamiatok* [online]. Bratislava: Pamiatkový úrad SR. Dostupné online.
2. ↑   *Register nehnuteľných NKP* [online]. Bratislava: Pamiatkový úrad SR. Dostupné online.
3. 1 2 3   *Pamiatkový úrad SR* [online]. [Cit. 2010-04-30]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Kaštieľ Svätý Anton**

Externé odkazy
--------------

* Zámky.sk – zdroj, z ktorého (pôvodne) čerpal tento článok.

* Múzeum Svätý Anton

  


| * z
* d
* u
Zoznam vybraných národných kultúrnych pamiatok na Slovensku\* |
| --- |
| Západné Slovensko | 
* Ruiny hradu, Beckov
* Bratislavský hrad s areálom
* Pamätník Slavín s areálom, Bratislava
* Devín, Slovanské hradisko
* Academia Istropolitana, Bratislava
* Evanjelické lýceum, Konventná ul. Bratislava
* Dóm sv. Martina, Bratislava
* Villa rustica, Dúbravka, Bratislava-Dúbravka
* Mohyla gen. M. R. Štefánika, Bradlo
* Červený Kameň, hrad s areálom
* Veľkomoravský dvorec Ducové
* Holíčsky hrad, Holíč
* Rímsky vojenský tábor Leányvár, Iža
* Protiturecká pevnosť, Komárno
* Fortifikačný systém mesta, Komárno
* Kostol sv. Juraja, Kostoľany pod Tríbečom
* Súbor pamiatok k osobnosti Ľudovíta Štúra, Modra
* Pamätný dom - SNR z r. 1848, Myjava
* Hrad a nálezisko staroslovan. osídlenia, Nitra
* Rotunda sv. Juraja, Skalica
* Hradisko Molpír, Smolenice
* Kláštorný komplex pavlínov, Šaštín
* Kaštieľ, Topoľčianky
* Trenčiansky hrad
* Univerzitné budovy, Trnava
* Rodný dom Ľudovíta Štúra, Uhrovec

 | Spišský hradDóm svätej Alžbety a Kostol sv. Michala v KošiciachRotunda svätého Juraja v SkaliciLesná úvraťová železnica vo VychylovkeSlavín v Bratislave |
| Stredné Slovensko | 
* Pamätné miesto SNP, Baláže – Kalište
* Mestský hrad s areálom, Banská Bystrica
* Pamätné budovy SNP, Banská Bystrica
* Mestský hrad v Banskej Štiavnici, Banská Štiavnica
* Banícka a lesnícka akadémia, Banská Štiavnica
* Hradisko Havránok, Bobrovník
* Hrad Bojnice
* Kaštieľ s areálom, Bytča
* Kláštor Benediktínskeho opátstva, Hronský Beňadik
* Mestský hrad s areálom, Kremnica
* Pamätný dom Čierny orol, Liptovský Mikuláš
* Budova Matice slovenskej, Martin
* Národný cintorín, Martin
* Prvá budova SNM, Martin
* Lesná úvraťová železnica - Výchylovka, Nová Bystrica
* Oravský hrad
* Pamiatky černovskej masakry, Ružomberok – Černová
* Súbor pamiatok k osobnosti Andreja Hlinku, Ružomberok
* Strečniansky hrad
* Kaštieľ s areálom, Svätý Anton
* Zvolenský hrad

 |
| Východné Slovensko | 
* Farský kostol sv. Egýdia, Bardejov
* Mestská radnica, Bardejov
* Kaštieľ s areálom, Betliar
* Červený kláštor, kláštor kartuziánov
* Pamätník roľníckej vzbury 1831, Haniska
* Kláštor Premonštrátskeho konventu, Jasov
* Budova Evanjelického lýcea, Kežmarok
* Drevený artikulárny kostol, Kežmarok
* Budova vyhlásenia Košického vlád. programu, Košice
* Dóm sv. Alžbety, Košice
* Krásna Hôrka, hrad
* Farský kostol sv. Jakuba, Levoča
* Solivar s areálom, Prešov
* Evanjelické kolégium, Prešov
* Spišský hrad
* Kaštieľ v Strážkach, mestskej časti Spišskej Belej
* Evanjelický kostol, Štítnik
* Dukelské bojisko a areály cintorínov, Vyšný Komárnik
* Farský kostol sv. Ducha, Žehra

 |
| Celé Slovensko | 
* Východoslovenské drevené kostoly
* Prvé slovenské patronátne gymnáziá
* Stredoveké nástenné maľby

 |
| Hnuteľné NKP | 
* Dielo Majstra Pavla z Levoče
* Historický fond Diecéznej knižnice, Nitra
* Dielo Jána Szilassyho

 |
| \* názvy národných kultúrnych pamiatok ako sú na uvedené na zozname Pamiatkového úradu Slovenskej republiky  |